અમદાવાદ: દાંતા તાલુકાના માનપુર ગામે મોડીરાતે ચાકુના ઘા ઝીંકી ગાયની હત્યા કરવામાં અાવતા અા ઘટનાએ સમગ્ર પંથકમાં ભારે તંગદીલી ઊભી કરી છે. અા અંગેની વિગત એવી છે કે દાંતા તાલુકાના માનપુર ગામે રાત્રીના સમયે એક ગાય ખેતરમાં ચરતી હતી ત્યારે ચાર શખસોએ ખેતરમાં પહોંચી જઈ ઉપરાઉપરી ચાકુના ઘા ઝીંકી ગાયની હત્યા કરી હતી. ગાયની હત્યાની વાત વાયુવેગે પસરતા લોકોનાં ટોળેટોળાં એકત્ર થયા હતા અને સમગ્ર પંથકમાં અરેરાટી સાથે ભારે તંગદીલી છવાઈ હતી.